Worcester F 80 Distinctiones

213 Reddere

Reddere.[[1]](#footnote-1) [Rom. 12:16-17]: *Nolite esse prudentes apud vosmetipsos, nulli malum pro malo reddentes, prouidentes bona non tantum coram Deo,* etc. Prouident bona coram hominibus et non coram Deo hypocrite. Coram Deo et non coram hominibus aliquid imperfecti, nec coram Deo nec coram hominibus peccatores. Coram Deo et coram hominibus iusti et famosi.

¶ Reddere debet homo homini, sapiens instructionem ignoranti sicut sol reddit aeri illuminacionem, [1] Pet. 3[:15]: *Parati rationem* reddere *de ea, quae in vobis est*, fide. Non dicit de motu siderum, de generatione ventorum. Sed potens indigenti sustentacionem sicut os membris vegetacionem, Eccli. 4[:8]: *Declina aurem tuam pauperi sine tristitia, et redde debitum tuum*.

¶ Secundo rem acceptam tamquam ei obligatus sicut terra reddit colono, [4] Reg. 4[:7]: *Vende oleum et redde creditori*. Matt. 18[:28]: *Redde quod debes.*

¶ Tercio cuilibet proximo amorem quia Dei ymago est. Sic vnumquodque applaudit naturaliter suo simili, Rom. 13[:7]: *Reddite* hominibus *debita* sua.

¶ Item [Rom. 13:8]: *Nemini quicquam debeatis nisi*, etc.

¶ Item, Deus reddit tria, quia gratiam penitentibus ad merendum, Eccli. 3[:34]: *Deus prospector,* est scilicet bonorum operum, *qui reddit gratiam*. Secundo, ad laudandum congrue eo quod non sponsa laus in ore peccatoris, Sopho. 3[:9]: *Reddam populis labium electum*, etc. Tercio, ad perseuerandum iocunde, Psal. [50:14]: *Redde mihi lætitiam salutaris tui*.

¶ Item, reddat Deus perseueranti in bono glo-

/fol. 292ra/

riam, Eccli. 35[:12]: *Da Altissimo secundum* donatum *ejus*. Quantum tribuens est et sepcies tantum reddet tibi, Sap. 10[:17], reddet *Deus mercedem* laborum sanctorum, Matt. [20:8]: *Voca operarios et redde illis mercedem*.

¶ Item, reddit Deus impenitentibus Jehennam, Psal. [93:2]: *Exaltare, qui judicas terram, redde retributionem superbis*. Deut. 32[:41]: *Reddam ultionem hostibus meis*.

¶ Item reddere debet homo diuinis personis honorem, Matt. 22[:21]: *Reddite que sunt Cesaris Cesari*, etc. Secundo diuinis preceptis adimplecionem, Prou. vltimo [31:12]: *Reddet ei,* homo Deo, *bonum,* obediencie, *et non malum*, culpe. Tercio diuinis beneficiis gratiarum acceptationem, Eccli. 35[:10]: *Bono animo gloriam redde Deo.* Osee 14[:3]: *Aufer* omne malum et *accipe bonum et reddemus vitulos labiorum nostrorum.*

¶ Quarto de diuinis deponitis computacionem sicut dispensator presidenti, Luc. 16[:2]: *Redde racionem villicacionis*, id est, compositum de bonis nature, fortune, et gratie, Rom. 14[:12]: *Unusquisque* vestrum *pro se rationem reddet Deo*. Matt. 12[:36]: De omni verbo otioso, *quod locuti fuerint homines, rationem reddent in die judicii*.

¶ Quinto de promissis solucionem sicut reus aduocato suo, Psal. [65:13-14]: *Reddam tibi vota mea*.

¶ Et hoc debet fieri celeriter, Eccli. 5[:3]: *Si quid Deo vovistis, ne moreris reddere, displicet enim ei infidelis et stulta promissio*.

¶ Item, letanter, Psal. [115:5]: *Vota mea reddam coram omni populo*. Item, integraliter, Eccle. 5[:3]: *Quodcumque voveris redde*, *multo,* enim, *melius est non vovere, quam post votum*, etc.[[2]](#footnote-2) Item redditur quandoque malum pro bono, sicut Iudei Christo, Psal. [34:12]: *Retribuebant mihi mala pro bonis*. Et hoc est peruersitatis. Ideo Prou. 17[:13]: *Qui reddit mala pro bonis, non recedet malum de domo ejus*. Aliquando redditur econtro, scilicet, bonum pro malo sicut Deus nobis, Gen. vltimo [50:20]: *Vos cogitastis de me* malum, et *Deus vertit* illud *in bonum*. Et hoc est caritatis, Matt. 5[:44]: *Benefacite hiis qui oderunt vos*. Tercio, malum pro malo sicut impaciens inimico contra quod, [1] Thess. 5[:15]: *Videte ne quis malum pro malo reddat*. Et hoc est vindicem et austeritas, Rom 12[:16-17]: *Nulli malum pro malo reddentes.* Quarto bonum pro bono sicut

/fol. 292rb/

Deus iustis, Psal. [124:4]: *Benefac, Domine, bonis, et rectis corde*. Et econtro boni Deo qui beneficia exhibistis reddunt preconia laudis. Et hoc est iusticie et equitatis, Prou. vltimo [31:12]: *Reddet ei bonum, et non malum*. Sic Tobias reddidit angelo, Tob. 9[:6]. Sic Jethro reddidit Moysi Exod. 18[:5].

1. Reddere ] Lambeth begins this chapter: Nolite esse prudentes… with the “N” capitalized. [↑](#footnote-ref-1)
2. etc. ] Lambeth, F 128, *om.* F 80 and left blank space. [↑](#footnote-ref-2)